**Σύντομη Περίληψη**: Τα ηλεκτρικά οχήματα (EVs) έχουν υιοθετηθεί σε αστικές περιοχές, συμβάλλοντας στη μείωση της περιβαλλοντικής ρύπανσης και της ανόδου της θερμοκρασίας του πλανήτη που προκύπτει από την αύξηση των εμπορευματικών μεταφορών. Ωστόσο, εξακολουθούν να υπάρχουν ελλείψεις στη δρομολόγηση οχημάτων για τις διαδρομές του «τελευταίου χιλιομέτρου» της εφοδιαστικής αλυσίδας, επηρεάζοντας την κοινωνικοοικονομική βιωσιμότητά της. Η παρουσίαση αυτή θα περιγράψει μια νέα προσέγγιση που ονομάζεται Hyper-heuristicAdaptiveSimulatedAnnealingwithReinforcementLearning (HHASARL) για την επίλυση του προβλήματος δρομολόγησης ηλεκτρικών οχημάτων με δεδομένη χωρητικότητα (Capacitated Electric VehicleRoutingProblem- CEVRP). Ο προτεινόμενος αλγόριθμος βελτιώνει πολλές από τις γνωστότερες ελάχιστες λύσεις του προβλήματος και επιτυγχάνει καλύτερες μέσες τιμές για πολλές περιπτώσεις του συνόλου δεδομένων αναφοράς του διαγωνισμού IEEE WCCI2020. Επιπλέον, θα συζητηθεί μια νέα ερευνητική πρόταση που βρίσκεται υπό ανάπτυξη για τη δημιουργία ενός στιβαρού μοντέλου βαθιάς ενισχυτικής μάθησης που λειτουργεί τόσο για μικρά όσο και για μεγάλα προβλήματα.

**Βιογραφικό**: Ο ErickRodriguezEsparzaσπούδασε βιοϊατρική μηχανική και κατέχει μεταπτυχιακό τίτλο σπουδών στην τεχνητή νοημοσύνη και τους εξελικτικούς αλγορίθμους. Είναι ερευνητής και διδακτορικός φοιτητής μηχανικής στο Πανεπιστήμιο του Deusto, και τα ερευνητικά του ενδιαφέροντα επικεντρώνονται στην επεξεργασία εικόνας, στους μετα-ευρετικούς αλγορίθμους βελτιστοποίησης, στη μηχανική μάθηση και στη βαθιά μάθηση με εφαρμογές σε πραγματικά προβλήματα. Έχει 4 δημοσιεύσεις σε περιοδικά, έχει παρουσιάσει σε 5 διεθνή συνέδρια και έχει γράψει 3 κεφάλαια βιβλίων.